Sastamalan vaakuna

Sastamalan vaakuna on Sastamalan kaupungin tunnus. Vaakunan on alun perin hyväksynyt vuonna 1973 lakkautetulle Karkun kunnalle Karkun kunnanvaltuusto 26. marraskuuta 1962, ja sisäasiainministeriö vahvisti sen käyttöön 12. helmikuuta 1963. Vaakunan aihe on viittaus pitäjän 1300-luvulta peräisin olevaan Sastamalan Pyhän Marian kirkkoon.

Vaakunan selitys on ”sinisessä kentässä kultainen, ulkoreunaltaan ristikoroinen vihkiristi”, ja sen on suunnitellut Lauri Ahlgrén. Kun Sastamalan kaupunki perustettiin 1. tammikuuta 2009, syntyneelle kaupungille valittiin vaakunaksi liitoksessa mukana olleeseen Vammalaan aiemmin liitetyn Karkun entinen vaakuna.

 Lähteet 



Sastamala
Vaakuna
Vaakuna